ΓΡΑΠΤΗ ΕΡΩΤΗΣΗ P-1762/00

υποβολή: Juan Naranjo Escobar (PPE-DE) προς την Επιτροπή

(29 Μαΐου 2000)

Θέμα: Αναδιοργάνωση της ΓΔ Ενέργειας και Μεταφορών

Σύμφωνα με τα στοιχεία που προσεκόμμισε η Επιτροπή με την απάντηση Ε-0344/00(1) και παρά τη δήλωση που περιλαμβάνεται στην απάντησή της ότι γενικά, με τη νέα οργάνωση ενισχύθηκε η προώθηση των ανανεώσιμων μορφών ενέργειας, πρέπει ναπογραμμισθεί ότι:

1. Το νέο ποσοστόπαλλήλων που ασχολούνται αποκλειστικά με την ενέργεια (142) και τις μεταφορές (189) είναι πολύ δυσμενέστερο για την ενέργεια από την κατάσταση που επικρατούσε προ της αναδιοργάνωσης, όπου τα ποσοστά ανέρχονταν περίπου στα αυτά επίπεδα.

2. Το προσωπικό που ασχολείται ειδικά με τις ανανεώσιμες μορφές ενέργειας και την ενεργειακή αποτελεσματικότητα μειώθηκε κατά 20 % περίπου.

Μετά τις επανειλημμένες διαμαρτυρίες που έχουν διατυπωθεί όσον αφορά τις ολοένα και μεγαλύτερες καθυστερήσεις για την εξέταση φακέλων που αφορούν συμβάσειςπό εκτέλεση στο πλαίσιο διαφόρων ενεργειακών προγραμμάτων, και ειδικότερα όσον αφορά τις πληρωμές, οι οποίες καθυστερούν σε πολλές περιπτώσεις για διάστημα μεγαλύτερο του εξαμήνου, σκοπεύει η Επιτροπή να λάβει κάποια επείγοντα μέτρα για την επίλυση του προβλήματος αυτού και, εάν ναι, ποια;

(1) ΕΕ C 330 E της 21.11.2000, σελ. 134.

Απάντηση της κας de Palacio εξ ονόματος της Επιτροπής

(17 Ιουλίου 2000)

Η αριθμητική σύγκριση την οποία παραθέτει το Αξιότιμο Μέλος δεν είναι πλήρης" παραβλέπει τον αριθμόπαλλήλων που εργάζονται στις οριζόντιεςπηρεσίες που σχετίζονται με την ανάπτυξη των νέων πηγών ενέργειας και με την ελεγχόμενη διαχείριση της ενέργειας. Πρόκειται εν μέρει για τις ακόλουθες δραστηριότητες: διαχείριση και δημοσιονομικός έλεγχος, περιβάλλον, τεχνολογική ανάπτυξη και διάδοση και αξιοποίηση των αποτελεσμάτων των προγραμμάτων και των τεχνολογιών.

Οι καθυστερήσεις πληρωμών δεν έχουν σχέση με τη συγχώνευση. Για παράδειγμα, οι καθυστερούμενες συμβάσεις και πληρωμές στο πλαίσιο του Altener ανάγονται στον Ιούλιο του 1999" επομένως, η κατάσταση αυτή έχει δημιουργηθεί πριν από τη νέα οργάνωση.

Αντιθέτως, η συγχώνευση των γενικών διευθύνσεων Ενέργειας και Μεταφορών κατέστησε δυνατή την αποκατάσταση των πραγμάτων. Μπόρεσε να γίνει, επακριβής απογραφή των πληρωμών. Στην απογραφή φάνησε, στα τέλη Φεβρουαρίου 2000, ότι σχεδόν 1200 χρηματοοικονομικές συναλλαγές ήταν εν αναμονή εκτέλεσης και άπτονταν όντως διαφόρων προγραμμάτων στον τομέα της ενέργειας, συμπεριλαμβανομένων των ανανεώσιμων πηγών ενέργειας. Στις αρχές Μαρτίου συγκροτήθηκε μια task-force προκειμένου να καλυφθεί αυτή η καθυστέρηση. Μέχρι στιγμής, έγινε εκκαθάριση σε περισσότερες από 750 συναλλαγές, για 200 συναλλαγές αναμένονται συμπληρωματικές πληροφορίες από πλευράς αναδόχου" ολοκληρώνεται δε σύντομα η αξιολόγηση τουπολοίπου. Θα συνεχιστεί τις επόμενες εβδομάδες η προσπάθεια ρύθμισης, ώστε να καλυφθούν το ταχύτερο οι ακόμηφιστάμενες καθυστερήσεις.

Για να αποφευχθούν παρόμοιες καταστάσεις στο μέλλον, τέθηκαν σε εφαρμογή νέες δημοσιονομικές διαδικασίες στη γενική διεύθυνση. Οι διαδικασίες αυτές βασίζονται ιδίως σε αποκέντρωση των καθηκόντων έκδοσης εντολών στο επίπεδο των διευθύνσεων, γεγονός το οποίο καθιστά δυνατό τον περιορισμό του κυκλώματος διοικητικών διαδικασιών και την ενίσχυση της κεντρικής λειτουργίας δημοσιονομικού ελέγχου.